रिज पर बैंड की धुन ‘माए नी मेरिए’ ने थिरकाए दर्शक
शिमला| रिजमैदान में विंटर कार्निवल की तीसरी संध्या पर रविवार को म्यूजिकल बैंड ने अपनी संगीतमय धुनों से सराबोर किया। शिमला, चंडीगढ़ और हरियाणा से आए म्यूजिकल बैंड ने अपनी- अपनी शानदार प्रस्तुतियां देकर सभी को मंत्रमुग्ध किया। विंटर कार्निवल में 4 म्यूजिकल बैंड ने मुख्य तौर से प्रस्तुतियां दी। इसमें फैथ ग्रुप, सोल पोटरेट, चंडीगढ़ से अथर बैंड और हरियाणा से क्रोनिक्ल बैंड ने कार्यक्रम में समां बाधां। वहीं बैंड द्वारा माए नी मेरिए शिमला दी राहें , पानी दा रंग आदि गानों पर एक से बढ़कर एक प्रस्तुति दी। जिसकी धुनों पर लोग खूब झूमे। वीकेंड की वजह से रवीवार को शिमला में स्थानीय लोगों के साथ -साथ पर्यटकों की काफी भीड़ रही वहीं विंटर कार्निवल के तहत सुबह से कार्यक्रम आयोजित किए गए। जिसका लोगों ने भरपूर आनंद लिया।
इस मौके पर कार्यक्रम का आगाज शिमला पुलिस बल द्वारा बैंड प्ले कर किया गया। इसके बाद ओपन गेयटी थियेटर में यंग टैलेंट ने सोंग , डांस, स्ट्रीट प्ले, मीमिक्री,मयूजिक्ल बैंड आदि की रंगारंग प्रस्तुतियां ने भी सभी का मन मोह लिया। ओपन गेयटी थियेटर में यंग टैलेंट को एक मंच दिया गया था, जिसमें कलाकारों ने अपनी प्रतिभा दिखाई। इस दौरान ओपन गेयटी थियेटर में भी दर्शको की काफी भीड़ देखने को मिली।
शिमला में रविवार काे रिज मैदान पर विंटर कार्निवाल का लुत्फ लेते लोग।
hne_Deva hin_Deva hin_Deva hin_Deva